
Evangeliet 

af  Ældste   Matthias   F.   Cowley.— 

Hvad  er  Evangeliet?  Apostlen  Paulus  sagde:  »Thi  jeg 
skammer  mig  ikke  ved  Evangeliet;  thi  det  er  en  Guds 
Kraft  til  Frelse  for  hver  den,  som  tror.«  (Rom.  1:16).  Me- 
dens dette  utvivlsomt  er  en  fuldkommen  Definition,  vil  det 
dog  være  nødvendigt  for  en  bedre  og  mere  fuldstændig 
Forstaaelse  at  belyse  Paulus's  Vidnesbyrd.  I  samme  Brev 
siger  han:  »Thi  deri  aabenbares  Guds  Retfærdighed  af 
Tro  for  Tro,  som  der  er  skrevet.  Men  den  retfærdige  skal 
leve  af  Tro.«  (Vers  17).  Dette  viser  tydeligt,  at  Tro  er  et 
af  Evangeliets  Principper.  Og  som  Troen  styrkes  ved  Ef- 
terlevelse af  dens  Forskrifter,  vil  Guds  Retfærdighed  aaben- 
bares fra  den  ene  Grad  til  den  anden. 

Paulus's  Vidnesbyrd  til  Hebræerne  er:  »Men  uden  Tro 
er  det  umuligt  at  behage  ham;  thi  den,  som  kommer  frem 
for  Gud,  bør  tro,  at  han  er  til,  og  at  han  bliver  deres  Be- 
lønner, som  søge  ham.«  (Hebr.  11:6).  Der  kunde  citeres 
flere  Skriftsteder  for  afgørende  at  bevise,  at  Tro  paa  Gud 
og  hans  elskede  Søns  Forsoning  er  Evangeliets  første  Prin- 
cip. 

Efter  Tro  kommer  Omvendelse.  Daab  til  Syndernes 
Forladelse  og  Haandspaalæggelse  for  den  Helligaands  Gave 
følger  efter.  Dette  blev  klart  udtalt  af  Apostlen.  Peter  paa 
Pinsefestens  Dag  som  Svar  paa  den  store  Mængdes  vitale 
Spørgsmaal:  »I  Mænd,  Brødre!  hvad  skulle  vi  gøre?«  (Ap. 
Gern.  2:37 — 39).  Det  er  Evangeliets  første  Principper. 

Det  er  af  Betydning,  at  vi  skænker  Paulus's  Ord  alvorlig 
Opmærksomhed,  »Evangeliet  er  Guds  Kraft  til  Frelse«. 
Den  samme  Apostel  sagde  til  Timotheus  om  dem,  som  har 
»Gudfrygtigheds  Skin,  men  fornægter  dens  Kraft,  vend  dig 
bort  fra  saadanne«.  Det  er  meget  tydeligt  af  disse  klare 
Skriftsteder,  at  Guds  Kraft  til  at  frelse  Menneskenes  Sjæle 
kommer  ved  Jesu  Kristi  Forsoning  og  Menneskets  Lydig- 
hed til  Evangeliets  Love  og  Ordinancer.  »Og  der  er  ikke 
Frelse  i  nogen  anden;  thi  der  er  ikke  noget  andet  Navn 
under  Himmelen,  givet  iblandt  Mennesker,  ved  hvilket  vi 
skulle  blive  frelste.«  (Ap.  Gern.  4:12). 

De  sidste  Dages  Profet  Joseph  Smith  fremkom  med  den- 
ne Udtalelse:  »Vi  tror,  at  alle  Mennesker  vil  blive  frelst 
formedelst  Kristi  Forsoning  ved  Lydighed  til  Evangeliets 
Love  og  Ordinancer.«  (Tredie  Trosartikel).  Disse  Ordinan- 
cer maa  udføres  af  Mænd  med  Myndighed,  »kaldet  af  Gud, 
som  Aaron  var.«  Menneskenes  Lærdom  og  Visdom  er  al- 
drig Guds  Kraft  og  kan  aldrig  blive  det. 

Hvorfor  tilhøre  en  Kirke 

af  Ældste   Marvin    J    Ashton. 


Der  var  engang  en  god,  midaldrende  Mand,  som  ikke 
kunde  se  Nødvendigheden  af  eller  Fordelene  ved  at  tilhøre 
en  Kirke.  Paa  Grund  af  hans  noble  Karakter  og  det  smukke 
Liv,  han  levede,  gjorde  Medlemmer  af  forskellige  kirkeligt 
Retninger  sig  store  Anstrengelser  for  at  vinde  hans  Be~ 
vaagenhed  og  spurgte  ham,  om  han  ikke  kunde  tænke  sig 
at  overvære  deres  Møder.  Men  til  Trods  for  Invitationerne 
og  de  mange  Timer,  han  havde  tilbragt  sammen  med  sine 
religiøse  Venner,  kunde  han  stadig  ikke  se  Værdien  af  al 
tilhøre  en  Kirke.  Han  satte  Pris  paa  de  kristne  Lærdomme 
og  praktiserede  mange  af  dem  i  sit  daglige  Liv,  men  Kir- 
kerne i  sig  selv  øvede  ingen  Tiltrækningskraft  paa  ham. 
En  Dag,  da  denne  Mand  —  der  var  Murer  af  Profession  - 
var  paa  Vej  hjem  fra  Arbejde,  passerede  han  tilfældigvis 
forbi  en  solid  Murstensbygning,  som  netop  var  blevet  fuld- 
ført. Da  han  ønskede  at  se  nærmere  paa  Bygningen,  ba- 
nede han  sig  Vej  ind  til  den  moderne  Ejendom.  Den  var 
fuldkommen  i  hver  Detalje.  Alt  det  indvendige  Arbejde 
var  fuldkomment  og  gjorde  sit  til  at  gøre  Bygningen  mo- 
derne og  solid  i  enhver  Henseende. 

Da  han  var  færdig  med  Gennemgangen  og  skulde  be- 
give sig  paa  Vej  hjem,  snublede  han  over  noget,  som  laa 
paa  Fortovet.  Da  han  saa  nærmere  efter,  viste  det  sig  at 
være  en  Sten,  som  ikke  var  blevet  brugt  ved  Opførelsen  af 
Ejendommen. 

Den  ensomme  Mursten  fik  Manden  lil  at  tænke  saa- 
ledes:  Stenen  var  lige  saa  stærk  og  god  som  dem,  der  var 
blevet  brugt  til  Bygningen;  den  var  af  samme  Størrelse  og 
Kvalitet  og  muligvis  en  lille  Smule  bedre  end  nogle  i  selve 
Bygningen;  hvad  vilde  denne  Stens  Fremtid  blive?  Hvad 
godt  gjorde  den?  Da  han  var  Murer,  forstod  han,  at  der- 
som Murstenen  skulde  efterlades  der  alene,  vilde  den  miste 
sin  Styrke  og  Godhed. 

Stenene,  som  dannede  det  udvendige  af  Bygningen,  kun- 
de vare  for  evigt,  fordi  de  var  rigtigt  placerede.  Hver  en- 
kelt understøttede  de  øvrige  og  gjorde  paa  denne  Maade 
Bygningen  solid  og  god  —  i  Stand  til  at  staa  i  Aarhundre- 
der.  Manden  sammenlignede  automatisk  denne  med  en 
Kirke  —  en  Institution,  bygget  og  konstrueret  for  hele 
Menneskehedens  Brug  og  Ophøjelse. 

Den  Slutning,  han  drog,  da  han  den  Aften  gik  hjem, 
var:   »Jeg  vil  indtage  min  Plads  i  en  »Bygning«  —  en  af 

stærke  og  gode  »Mursten«,  der  alle  hjælper  med  til  at 
støtte  hinanden.  Jeg  kan  hjælpe  med  til  at  opbygge  Guds 
Rige.  Og  det  vil  hjælpe  og  beskytte  mig,  medens  jeg  er  be- 
skæftiget med  »at  bygge«. 


Den  skandinaviske  Konference 

afholdt  i  Assembly  Hall,  Salt  Lake  City, 
Søndag  den  3.  April,  Eftermiddag  Kl.  4:30.- 


Medlemmerne  af  det  skandinaviske  Præsidentskab, 
Brødrene  Theodore  C.  Bjørnn,  Søren  N.  Jacobsen  og  Oscar 
V.  Johansen  var  nærva^rende  ved  Mødet,  samt  Organisten 
og  Sanglederen,  Ældste  Frøjsland,  og  af  velkendte  Brødre, 
som  enten  nu  indtager  præsiderende  Stillinger  i  kirkelige 
Organisationer  indenfor  Kirkens  Staver  (Stifter)  eller,  som 
tidligere  har  virket  som  Missionærer,  var  følgende  til  Stede 
paa  Taler-Forhøjningen:  Andrew  Jenson,  kirkelig  Historie- 
skriver, Gideon  N.  Hulterstrøm,  C.  A.  Carlquist,  Søren  Ras- 
mussen, Holger  M.  Larsen,  Hugo  D.  E.  Petersen,  Milton  H. 
Knudsen,  Algot  Johnson,  Hyrum  Straaberg,  Isaac  P.  Thu- 
nell,  P.  O.  Peterson,  Joseph  L.  Petersen,  samt  Talerne  ved 
Mødet:  Alma  L.  Petersen,  som  nylig  hjemkom  fra  den 
danske  Mission,  hvor  han  havde  indtaget  Stillingen  som 
Præsident  over  Missionen.  Richard  Osborn  Jørgensen  og 
Jesse  A.  Rasmussen,  hjemvendte  fra  den  norske  Mission, 
samt  Carl  S.  Fors  og  Dr.  John  A.  Widtsoe  af  Apostlenes 
Kvorum. 

Fremdeles  var  der  mange  forhenværende  Missionærer  i 
de  skandinaviske  Lande  til  Stede  i  Forsamlingen,  henimod 
800  Personer  ialt. 

Den  skandinaviske  Organisations  Sekretær,  Ældste  H. 
C.  Andersen,  var  til  Stede  og  tog  Referat  for  Protokollerin- 
gen. 

Præsident  Bjørnn  ledede  Mødet,  som  aabnedes  med,  at 
Forsamlingen  sang:  »Guds  Aand  som  en  Ild  nu  begynder 
at  lue«  og  med  Bøn  af  Ældste  E.  Petersen  fra  Mount 
Pleasant.. 

Gustaf  Adolf  Mandskor,  et  ypperligt  uddannet  skandina- 
visk Kor  paa  over  tyve  Medlemmer,  sang:  »Hor  oss,  Svea«. 
Miss  Beatrice  Davies  akkompagnerede  Koret  paa  Piano. 
Ældste  Joseph  Fernelius  er  Leder  af  Koret. 

Præsident  Bjørnn  bød  den  tilstedeværende  Forsamling  af 
Skandinaver  og  de  hjemvendte  Missionærer  velkommen. 

Ældste  Alma  L.  Petersen,  hjemvendt  Missionspræsident 
fra  Danmark,  var  første  Taler.  Han  bragte  Hilsener  fra  den 
europæiske  Missionspræsident,  Richard  R.  Lyman,  fra  den 
ny  danske  Missionspræsident,  Mark  B.  Garff  og  Hustru, 
fra  Kirkens  Medlemmer  i  Danmark.  Det  var  en  Glæde  for 
ham  at  kunne  meddele,  at  Kirkens  Medlemmer  i  Danmark 
bestræbte  sig  for  at  efterleve  Evangeliets  Lærdomme  i  alle 
Enkeltheder.  Nødvendigheden  deraf  blev  fremsat  af  Missio- 
nærerne for  enhver  Person,  som  henvendte  sig  til  dem  om 
at  blive  optagne  i  Kirken  ved  Daab.  Kirkens  Missionærrer 
blev  nu  som  Regel  hørte  med  Velvilje  overalt  i  Danmark, 
og  det  forventedes,  at  ikke  faa  i  en  nær  Fremtid  vilde  for- 
ene sig  med  Kirkens  Folk  ved  Daab,  som  anordnet  af  Jesus 
Kristus.  Der  tiltrængtes  flere  Missionarer  i  Danmark.  Æld- 
ste Petersen  fremhævede,  at  det  var  den  stærke,  urokkelige 
Tro  paa  Gud  og  Jesus  Kristus  og  paa  Evangeliets  sande, 
ved  Aabenbaring  givne  Lærdomme,  som  det  gjaldt  om  for 
Kirkens  Medlemmer  at  være  i  Besiddelse  af  for  at  kunne 
modtage  Evangeliets  Velsignelser  og  bibringe  vore  Med- 
mennesker evangelisk  Kundskab. 

Gustaf  Adolf  Mandskor  sang:  »Glorious  for  ever«. 

Ældste  Richard  Osborn  Jørgensen,  lige  hjemkommen  fra 
sin  Missionsvirksomhed  i  Norge,  fremførte  fra  en  lille  »Bi- 
Historie«,  hvorledes  det  gjaldt  om,  at  Menneskene  i  Hen- 
seende til  vore  Sjæles  Frelse  rettede  sig  nøjagtig  efter  Jesu 
Kristi  Evangeliums  Forskrifter  og  vandrede  paa  den  lige, 
om  end  snævre  Sti,  som  førte  til  Guds  Rige,  men  som,  om 
end  vi  ikke  erhvervede  timelige  Rigdomme  ved  at  adlyde 
Guds  Bud,  dog  stedse  bibragte  os  aandelige  Rigdomme,  og 
hvad  gavnede  det  os,  om  vi  vandt  den  ganske  Verden,  men 
tog  Skade  paa  vor  Sjæl,  som  vi  finder  udtalt  i  et  bibelsk 
Visdomsord  af  Jesus  selv.  (Markus,  8:36). 

Mandskoret  sang:  »Du  gamla,  du  fria,  du  fjållhoga 
Nord«. 

.Ældste  Carl  S.  Fors,  den  følgende  Taler,  undredes  over, 
at  et  saa  stort  Antal  af  Skandinaver  kunde  komme  til 
Stede  til  Mødet,  eftersom  der  næsten  ingen  Emigranter  kom 
her  til  nu,  og  ikke  kunde  komme,  som  Følge  af  De  Forene- 
de Staters  Emigrationslove,  for  nærværende  Tid.  Han  hen- 
pegede  til,  at  formedelst  Guds  Aabenbaringer  til  Menneske- 
ne paa  ny  og  Kristi  frelsende  Evangeliums  Gengivelse  til 
Menneskenes  Børn  i  Renhed  og  Kraft  gennem  Profeten  Jo- 
seph Smith  og  Præstedømmet  indenfor  Jesu  Kristi  Kirke  af 
de  Sidste  Dages  Hellige,  var  det  aandelige  Mørke,  der  havde 
hersket  paa  Jorden  gennemtrængt  af  Himmellyset,  og  som 
i  fordums  Dage  kunde  Menneskene  atter  blive  vejledte  ved 
Profeter  og  Apostle,  bemyndigede  af  Gud;  og  der  var  til- 

visse  ikke  noget  »overnaturligt«  eller  fantastisk  heri.  Ældste 
Fors  paapegede  ogsaa,  at  med  Kristi  Kirkes  Genoprettelse 
blev  andre  hellige  Skrifter  end  Bibelens  publiserede  til  Men- 
neskenes Oplysning,  nemlig  de  hellige  amerikanske  Old- 
tids- og  Fortids-Optegnelser,  som  findes  i  Mormons  Bog. 
Han  nedbad  sluttelig  Guds  Velsignelse  over  de  forsamlede 
og  over  alle  Kirkens  Folk. 

Dr.  John  A.  Wildtsoe  af  Apostlenes  Kvorum,  som  til 
Forsamlingens  Glæde  var  kommen  til  Stede  ved  Mødet, 
talte  dernæst.  Det  glædede  ham  at  høre  fra  Beretningerne, 
at  Kirken  gjorde  Fremskridt  i  de  skandinaviske  Lande,  og 
at  Udsigterne  til  større  Fremgang  i  den  nære  Fremtid  var 
ret  lyse.  Han  betonede  Vigtigheden  af,  at  Missionærer  og 
Kirkens  Folk  kunde  bibringe  Menneskene  en  klar  Forstaa- 
else  af  Evangeliets  Lærdomme.  Det  glædede  ham,  at  ikke 
faa  videnskabeligt  uddannede  Folk  i  Verden  nu  gav  lytten- 
de Øre  til  Evangeliets  herlige  Budskab  og  bemærkede  Re- 
sultaterne, som  Efterlevelsen  af  vore  Lærdoms-Principper 
medførte.  Han  havde  lige  haft  Brev  fra  Dr.  Hindhede  i 
Danmark,  en  dansk  Læge,  hvis  videnskabelige  Forsknin- 
ger paa  Ernærings-Omraadet  har  medført  Reform  inden- 
for Lægegerningen  i  Henseende  til  Anordning  af  Mad  og 
Drikke  for  Patienter,  o.s.v.,  og  ikke  alene  i  Danmark,  men 
allevegne,  hvor  videnskabelige  Undersøgelser  og  Kendsger- 
ninger respekteres. 

Ældste  Widtsoe  betonede  Vigtigheden  af,  at  de  skandi- 
naviske Hellige  søgte  at  komme  i  Besiddelse  af  alle  de 
genealogiske  Oplysninger  vedrørende  deres  Slægtsforbin- 
delser,  som  det  var  muligt  for  dem  at  komme  i  Besiddelse 
af.  Han  nævnte,  at  Kirkens  præsiderende  Biskopsraad  for 
nærværende  gør  Henvendelse  til  Kirkens  stedlige  Autorite- 
ter i  Henseende  til  at  finde  Missionærer,  som  kan  blive  ud- 
sendte til  de  forskellige  Lande,  hvor  et  forøget  Antal  af 
Missionærer  tiltrænges.  Han  nedbad  Guds  Velsignelse  over 
de  skandinaviske  Hellige. 

Gustaf  Adolf  Mandskor  sang:  »Open  the  gates  of  the 
temple«. 

Ældste  Jesse  A.  Rasmussen,  der  havde  udført  Missions- 
virksomhed  i  Norge,  omtalte  nogle  Missionserfaringer.  Han 
bar  sit  Vidnesbyrd  om,  at  Joseph  Smith  var  Guds  beskikke- 
de Profet  for  Menneskeslægterne  paa  Jorden  i  vor  Tids- 
alder, og  at  han  rakte  frem  som  en  tilvisse  stor  Profet 
blandt  Profeters  og  Apostlers  Tal,  som  vi  læser  om  i  Bibe- 
len. 

Præsident  Bjørnn  takkede  Forsamlingen  for  deres  Nær- 
værelse, og  han  takkede  Mandskvartetten  for  deres  velvil- 
lige Tilstedekomst,  og  takkede  hver  enkelt,  som  havde  bi- 

draget  til  det  givne  Programs  Udførelse. 

Ældste  Hugo  D.  E.   Petersen   sluttede   Mødet  med   Tak- 
sigelse. 

Referat  af  Niels  F.  Green. 


{Redaktionelt 


Moders  Dag. 


Atter  staar  vi  ved  Tærskelen  til  Moders  Dag  og  ønsker 
at  fejre  den  paa  samme  gode  og  traditionsrige  Maade  som 
de  foregaaende  Aar.  Tanken  om  Moders  Dag  er  vidunder- 
lig smuk,  fordi  den  faar  os  til  at  tænke  paa  et  andet 
Menneske,  faar  os  for  en  Stund  til  at  glemme  den  altopslu- 
gende Egenlurrlighed,  som  rider  Menneskeheden  som  en 
Mare. 

»Moders  Navn  er  en  himmelsk  Lyd,«  siger  den  store 
danske  Salmedigter  Grundtvig,  og  vel  ingen  anden  Skab- 
ning er  i  Stand  til  at  gøre  saa  meget  for  sine  Børn,  som  en 
Moder.  Hun  kan  udholde  alt,  taale  alt,  gøre  alt  for  sit 
Barn,  fordi  en  dyb  og  inderlig  Kærlighed  knytter  de  to 
sammen.  Og  dog  er  Barnet  saa  ofte  i  Stand  til  at  glemme 
Moder;  det  har  faaet  Venner,  Familie,  bor  inaaske  langt 
borte.  Men  denne  ene  Dag  om  Aaret  burde  vi  skænke  vor 
Moder  en  oprigtig  og  kærlig  Tanke  —  hvad  enten  hun  le- 
ver eller  er  gaaet  til  det  hinsidige  —  og  omsætte  denne 
Tanke  i  Handling  i  Form  af  Kærlighedsgerninger. 

»Moders  Dag«  er  ved  at  blive  Tradition,  men  dette  kan 
medføre  Fare  for  Tomhed  og  Hulhed;  en  Tradition  maa 
ikke  blive  støvet,  men  skal  bevare  Livets  Glans.  Derfor 
maa  vi  ikke  som  en  tom  Gestus  fejre  Dagen,  men  af  vort 
ganske  Hjerte  hengive  os  til  den.  Men  denne  ene  Dag  om 
Aaret  skulde  helst  følges  af  alle  Aarets  øvrige  Dage,  saa  at 
Moder  virkelig  maatte  mærke  og  føle  den  Kærlighed,  som 
kan  varme  Hjertet. 

Vi  ærer  vore  Mødre  i  Den  danske  Mission  og  beder,  at 
Herren  vil  velsigne  dem  med  en  lys  og  lykkelig  Fremtid. 

O.  B.  W. 


Rolighedens    Tider  er  den  farligste  Forfølgelse  for  de 
Kristne. 

Origenes. 

Den  danske  Missions  Historie. 


(Fortsat) 

Omtrent  samtidig  hørte  han  om  et  Skib,  som  skulde  til 
New  York  med  et  Selskab  af  emigrerende  Landmænd.  Han 
opsøgte  dem  straks  og  fandt  dem  midlertidigt  indlogeret  i 
et  Varehus,  ventende  paa,  at  Skibet  skulde  blive  færdigt 
til  Afgang.  Disse  Emigranter  var  en  Del  kendt  med  Skrif- 
ten og  havde  —  idet  de  var  blevet  trætte  af  deres  Fædre- 
lands Undertrykkelse  og  religiøse  Intolerance  —  besluttet 
sig  til  at  søge  deres  Lykke  i  Amerika.  Ældste  Forsgren 
prædikede  Evangeliet  for  dem,  og  de  tog  med  Glæde  imod 
ham,  hvorfor  han  ofte  besøgte  dem  og  instruerede  dem  an- 
gaaende  det  gengivne  Evangeliums  Principper.  Den  6.  Au- 
gust foreslog  de  at  afholde  et  offentligt  Møde  i  en  Lund 
lidt  udenfor  Byen;  og  efter  nogen  Overvejelse  bestemte 
han  sig  til  at  fremstaa  offentligt  og  tage  Følgerne  deraf. 
Det  var  under  disse  Omstændigheder,  at  det  første  offent- 
lige Sidste  Dages  Hellige  Møde  blev  holdt  i  Sverige  Tirsdag 
den  6.  August  1850.  Ældste  Forsgren  døbte  hin  Dag  sytten 
Personer,  som  tilhørte  Emigrantselskabet.  Alt  gik  roligt  og 
tilfredsstillende,  og  de  Mennesker,  der  var  blevet  interesse- 
ret bad  om  et  andet  Møde,  som  blev  afholdt  den  følgende 
Dag. 

Onsdag  den  7.  August  organiserede  Ældste  Forsgren  de 
døbte  i  en  Gren  af  Kirken  og  ordinerede  to  af  dem  til  Æld- 
ster.  Han  ordinerede  ogsaa  nogle  af  dem  til  Lærere,  admi- 
nistrerede Nadveren  og  gav  alle  Emigranterne  Instruktio- 
ner med  Hensyn  til  deres  forestaaende  Rejse  og  de  dermed 
forbundne  Forhold  og  Arrangementer.  Han  oplyste  de  or- 
dinerede Ældster  om,  hvorledes  de  skulde  døbe  og  give 
deres  Medrejsende  Haandpaalæggelse,  hvis  nogen  af  dem 
skulde  ytre  Ønske  om  at  slutte  sig  til  Kirken  paa  Rejsen 
eller  senere  hen. 

Til  det  fastsatte  Tidspunkt  Kl.  6  for  Mødets  Afholdelse 
havde  Rygtet  om  det  første  Møde  trukket  en  uhyre  Mæng- 
de baade  fra  Byen  og  Landet  til  det  udpegede  Sted.  Blandt 
de  tilstedeværende  var  en  Del  Præster  og  »Stadsfiskalen« 
(Politimesteren)  tilligemed  nogle  af  Politistyrken,  parate 
til  at  gribe  ind  og  bemægtige  sig  Ældste  Forsgren.  De 
gjorde  imidlertid  ikke  Skridt  til  at  arrestere  ham,  førend 
han  var  færdig  med  sin  Tale,  for  Guds  Kraft  hvilede  paa 
ham  saavel  som  paa  Tilhørerne.  »Nogle  græd,  andre  fry- 
dede sig,  og  næsten  alle  følte  med  Sikkerhed,  at  en  Profet 
var  kommet  mellem  dem.«  Saa  snart  han  var  færdig  med 

at  tale,  kom  Politimesteren  og  Præsterne  frem  for  at  arre- 
stere ham.  De  var  fulde  af  Vrede  og  kogte  over  af  Raseri. 
Frygtelige  Trusler  og  Besværgelser  blev  slynget  ud  imod 
ham.  Medens  han  blev  eskorteret  ind  til  Byen,  fulgte  den 
store  Mængde  efter,  og  senere  stødte  flere  til.  Da  »Politi- 
mesteren »præsenterede«  Fangen  for  Mængden  som  »Dø- 
beren«, svang  de  deres  Hatte  og  raabte  med  høje  Raab: 
»Hurra  for  Profeten«. 

Den  følgende  Dag  (8.  August)  blev  John  E.  Forsgren 
fremstillet  for  Politiets  øverste  Repræsentanter.  De  under- 
kastede ham  et  indgaaende  Forhør.  Han  svarede  dem,  som 
Aanden  bød  ham,  indtil  de  blev  saa  forvirrede,  at  de  ikke 
vidste,  hvad  de  skulde  gøre  med  ham. 

Han  blev  dernæst  fremstillet  for  Borgmesteren  i  Gefle, 
hvor  alle  de  føromtalte  Embedsmænd  og  Øvrighedsperso- 
ner var  til  Stede  sammen  med  Præsterne  og  Politiet.  Her 
bød  der  sig  en  anden  Lejlighed  for  ham  til  at  bære  sit  Vid- 
nesbyrd om  Sandheden,  for  medens  de  fortsatte  med  deres 
Beskyldninger  om,  hvad  han  havde  sagt  og  gjort,  rede- 
gjorde han  for  sine  Udtalelser  og  bar  sit  Vidnesbyrd. 
Blandt  andre  Overtrædelser,  han  blev  beskyldt  for,  var 
den  at  helbrede  de  syge.  Den  øverste  blandt  Præsterne 
sendte  Bud  efter  Ældste  Forsgrens  Broder  for  at  under- 
kaste ham  et  Krydsforhør,  da  det  blev  anset  for  givet,  at 
han  stadig  var  meget  syg.  Men  da  Broderen  kom,  bevid- 
nede han  kækt  og  dristigt,  at  han  var  rask,  og  at  han  var 
blevet  helbredet  ved  Guds  Kraft  gennem  sin  Broder.  Lægen 
blev  beordret  til  at  mental-undersøge  Broder  Forsgren,  da 
de  mente,  han  skulde  indlægges  paa  en  Sindssygeanstalt; 
men  Doktoren  tilkendegav  meget  tydeligt,  at  han  (John  E. 
Forsgren)  meget  vel  vidste,  hvad  han  gjorde.  Alt  forøgede 
deres  Forvirring.  Ældste  Forsgren  var  velklædt  og  havde 
amerikansk  Pas.  Dette,  parret  med  hans  dristige  Ligegyl- 
dighed, fik  dem  til  at  betvivle  det  hensigtsmæssige  i  at 
fængsle  ham.  De  blev  til  sidst  enige  om  at  sende  ham  til 
Stockholm  med  en  Beretning  om  hans  Færden  i  Gefle.  Po- 
litimesteren foreslog,  at  Broder  Forsgren  som  Straf  for  sin 
dristige  Optræden  skulde  sendes  til  Stockholm  i  Jern,  og 
Lænkerne  blev  ogsaa  fremskaffet.  Men  efter  yderligere 
Overvejelse  blev  Broder  Forsgren  sendt  af  Sted  med  føl- 
gende Beskrivelse  paasat  sit  Pas,  der  var  foreslaaet  af  den 
øverste  Præst: 

„Indehaveren  af  dette  Pas  modtog  det  og  fik  det  signeret  den  3. 
August  for  Afrejse  til  Stockholm,  men  var  ikke  i  Stand  til  at  rejse 
dengang.  Den  nuværende  amerikanske  Konsul  vil  ikke  tage  sig  af 
ham,  og  han  er  nu  uden  Beskyttelse.  Indehaveren  af  Passet  har  i 
den  sidste  Tid  forstyrret  den  offentlige  Fred  og  Orden  ved  illoyal 
Forkyndelse  til  mange  Hundrede  Mennesker  og  har  endog  døbt  flere 

Personer  i  Nærheden  af  Kysten.  For  disse  Lovovertrædelser  vil  han 
uopholdelig  have  at  forlade  Gefle  inden  Kl.  8  i  Morgen  tidlig  til  det 
ovennævnte  Bestemmelsessted.  —  Gefle  Landskansli  —  den  8.  Au- 
gust 1850." 

Da  Ældste  Forsgren  kom  til  Stockholm,  blev  han  igen 
arresteret,  da  Politiet  havde  modtaget  Rapporter  fra  Gefle 
om  hans  Gøren  og  Laden  der,  og  han  blev  i  tre  paafølgende 
Dage  underkastet  Forhør,  hvor  han  atter  fik  Lejlighed  til 
at  forklare  Evangeliets  Principper  og  bære  Vidnesbyrd  om 
dets  Gengivelse  til  alle  i  Retssalen. 

I  hele  denne  Tid  spredtes  Rygtet  om  ham  overalt  i  Byen, 
og  der  blev  skrevet  om  ham  i  Aviserne.  Myndighederne, 
der  forgæves  havde  søgt  at  standse  ham  i  at  prædike,  be- 
sluttede at  sende  ham  tilbage  til  Amerika.  Men  da  der  ikke 
var  noget  Skib  i  Havnen,  som  de  kunde  sende  ham  med 
og  den  amerikanske  Konsul  ikke  vilde  tillade,  at  han  fort- 
sat holdtes  fængslet,  blev  han  sat  paa  fri  Fod  med  strengt 
Paalæg  om  ikke  at  prædike  mere.  Men  Aviserne  skrev  sta- 
dig om  ham,  og  Folk  fra  alle  Dele  af  Byen  kom  til  ham; 
paa  denne  Maade  fik  han  talrige  Invitationer,  besøgte  man- 
ge Familier  i  deres  Hjem  og  havde  snart  en  Mængde  Ven- 
ner og  Bekendte.  Saaledes  fortsatte  han  sit  Arbejde  i  en 
Maanedstid,  og  mange  begyndte  at  fatte  Tro  paa  hans  Vid- 
nesbyrd. 

(Fortsættes) 


Et  venligt  Ord. 


Et  venligt  Ord  —  det  har  vi  alle  undertiden  længtes  ef- 
ter at  høre.  Vi  har  ventet.  Maaske  forgæves. 

Vi  —  du  og  jeg  —  har  haft  det  svært.  Maaske  har  Ar- 
bejdsløshed og  andre  Sorger  og  Bekymringer  tynget  os.  Vi 
har  syntes,  at  Livet  var  saa  trist  og  Fremtiden  saa  mørk. 
Vi  har  været  paa  Vej  til  at  opgive  Kampen.  Vi  har  læng- 
tes efter  et  eneste  lille,  venligt  Ord.  En  Opmuntring  — , 
men  vi  har  faaet  Lov  til  at  vente  længe. 

Saa  er  der  kommet  et  venligt  Ord  fra  nogen,  som  vi 
maaske  knap  nok  kender.  Straks  veg  Bekymringen  fra  os, 
og  vi  saa  atter  Livet,  som  det  skal  ses. 

Et  eneste  lille,  venligt  Ord  gør  saa  usigelig  godt.  Om  vi 
blot  vilde  forstaa  det  og  handle  derefter.  Et  venligt  Ord 
paa  vor  Færd  gennem  Livet  kan  gøre  Underværker.  Det 
kan  faa  et  fortvivlet  Medmenneske  til  at  fatte  nyt  Mod, 

det  kan  føre  et  vildfarent  Menneske  tilbage  paa  den  rette 
Vej. 

Men  —  og  fremfor  alt  dette  —  et  venligt  og  opmuntren- 
de Ord,  sagt  i  det  rette  Øjeblik,  kan  give  dig  og  mig  saa 
meget  —  et  andet  Menneskes  Tro  .... 


Fra  Missionsmarken. 


AARHUS:  Aarhus  Grens  Søndagsskole  afholdt  Fredag  den  8.  April 
en  Ungdomsfest  for  5  unge  Piger,  som  har  afsluttet  deres  Skolegang 
og  udgaaet  af  Børneklasserne  i  Søndagsskolen.  Festen  lededes  af 
II  Raadgiver,  Lauritz  Bay,  som  bød  Velkommen.  Sang  Nr.  11:  „Nu 
lyder  atter  Jesu  Bud".  Bøn  af  Missionær  Edwin  Jensen.  Derefter  blev 
Sang  Nr.  16  „Der  er  Skønhed  her  paa  Jord"  afsunget.  Et  Program 
blev  udført.  Forstander  Rich.  Nielsen  holdt  Indledningstalen,  hvori 
han  rettede  en  Tak  til  Børnene  for  deres  Trofasthed  mod  Søndags- 
skolen og  til  Forældrene  for  den  Tillid,  de  udviste  ved  at  sende  Bør- 
nene til  Søndagsskolen,  da  de  ikke  var  Medlemmer  af  Kirken.  Der- 
efter en  Solosang  „Der  er  noget  i  Luften"  sunget  af  Peter  Olsen. 
Endvidere  en  Tale  af  Ældste  Thorvald  Jensen,  som  talte  over  et  rent 
Ungdomsliv  og  paalagde  de  unge  Piger  aldrig  at  glemme  de  Lær- 
domme, som  de  havde  erhvervet  i  Søndagsskolen.  En  Kvartet  ved 
Doris  Laier  „Kom  Hellige"  blev  sunget.  Som  sidste  Taler  var  Mis- 
sionær Gordon  P.  Andersen,  som  talte  om  „Daab".  Derefter  blev 
Sang  Nr.  30  „Velsign,  o,  Gud,  dit  Folk"  afsunget.  Bøn  af  Brd.  Guld- 
berg. Festen  fortsattes  derefter  i  Festsalen,  hvor  et  smukt  pyntet 
Chokoladebord  stod  dækket.  Efter  at  Distriktspræsident  Enoch  Thorne 
havde  indviet  Bordet,  holdt  Br.  Arthur  W.  Haun  en  festlig  Tale  for 
de  unge  Piger.  Efter  Talen  fik  Æresgæsterne  overrakt  en  smuk  Buket 
Blomster  fra  Hovedbestyrelsen  i  København.  Fra  Søndagsskolen  fik 
de  overrakt  et  Mindetelegram  i  fint  indbunden  Bind.  Og  fra  Missio- 
nærerne var  der  ligeledes  et  Telegram  til  hver.  De  unge  Piger  blev 
derefter  fotograferet.  Festen  forløb  storartet  og  var  besøgt  af  75. 
Forstander  Rich.  Nielsen  sluttede  med  Bøn.  Der  er  fra  de  5  unge 
Piger,  Marie  Jensen,  Inga  Laier,  Ragna  Holme,  Irma  Olin,  Edith  Ras- 
mussen og  deres  Forældre  rettet  en  hjertelig  Tak  til  Hovedbestyrel- 
sen i  København  for  de  smukke  Blomster  og  den  smukke  Tanke,  der 
laa  bagved. 

AARHUS:  Den  10.  Marts  var  Aarhus  Grens  Sangkor  anmodet  om  at 
assistere  ved  D.G.T.O.'s  Agitationsaften  i  Logebygningen  i  Rosen- 
krantzgade. 

Formanden  bød  den  tætpakkede  Forsamling  Velkommen,  og  Aarhus 
Grens  Kor  sang:  „I  Dag  skinner  Solen".  Lærer  Ankjær  talte  opbyg- 
gende om  Fredsarbejdet  og  Afholdsbevægelsen.  Derpaa  talte  Hr. 
Einer  Nielsen,  I.O.G.T.,  om  Aifholdsbevægelsens  Fremgang  og  Ung- 
dommen. Koret  sang:  „Paa  Bjergets  høje  Top,  og  „Se  jeg  staar  ved 
Døren".  Koret  sang  pragtfuldt  ledet  af  Dirigenten  Thorvald  Jensen  og 
Organistinde  Lilly  Jensen.  Derefter  fulgte  Jeppe  Aakjærs:  „Stille 
Hjerte",  sunget  af  Br.  Peter  Olsen,  der  sang  nydeligt.  En  Herrekvar- 
tet, Peter  Olsen,  Thorvald  Jensen,  Tage  H.  Møller  og  Erik  Petersen 
sang:  „Skumring",  „Good  night  Ladies",  samt  „I  mo'en  æ  de  Mar- 
kedsdaw"    og   „On    the   Buldogg".    Meget   stemningsfuldt    sang    Br. 

Thorvald  Jensen:  Skolemesterens  Sang.  En  Herrekvartet:  Thorvald 
Jensen,  Peter  Olsen,  G.  P.  Andersen  og  Ray  Shaw  sang:, En  Sommer- 
nat, med  engelsk  Tekst.  Meget  smukt  sang  en  Dametrio:  Lilly  Jen- 
sen, Eli  V.  Nielsen  og  Grethe  V.  Nielsen:  „Se  op  mod  Stjernevrimlen". 
Under  endeløs  Jubel  opførte  Richard  Nielsen  og  Doris  Laier  en  Sketch: 
„Hvorfor  er  Lykken  saa  lunefuld?"  forfattet  af  Richard  Nielsen,  byg- 
get over  Familien  Hansen,  med  indlagte  Jazzsange.  Doris  Laier  spil- 
lede med  Temperament  og  sprudlende  Humør  og  Richard  Nielsens 
tørre  Lune  og  Mimik  var  uvurderlig.  Som  Rosinen  i  Pølseenden  slut- 
tede Korets  Dirigent  og  Præsident:  Thorvald  Jensen  og  Peter  Olsen 
med  en  Parodi  af  Jomfru  vil  de  med  i  Skoven,  iført  vanvittige  Ko- 
stymer og  med  sprudlende  Humør  høstede  de  et  velfortjent  Bifald 
og  maatte  give  Da  Capo.  En  vellykket  Aften,  der  vil  mindes  af  den 
store  Forsamling.  Efter  Underholdningen  blev  der  serveret  gratis 
Sodavand  til  Koret.  En  Deltager. 

ODENSE:  Mandag  den  11.  April  afholdtes  Afskedsfest  for  Br.  Aksel 
Mathiesen,  som  er  kaldet  til  at  være  Missionær.  Festen  var  arrangeret 
af  den  kv.  Hjælpeforening  i  Odense,  og  følgende  glimrende  Program 
blev  udført: 

Efter  de  indledende  Sange  talte  Missionspræsident  Mark  B.  Garff 
om  Betydningen  af  Missionsarbejdet,  derefter  blev  der  opført  et  kort 
Skuespil  af  den  kv.  Hjælpeforening:  „Cornelia",  som  blev  glimrende 
spillet.  Ældste  Figat  H.  Breum  læste  derpaa  en  humoristisk  Historie, 
hvorpaa  en  kort  Sketch  blev  udført  af  Ungdomsforeningen.  Derefter 
holdt  Ældste  Aksel  Mathiesen  en  Afskedstale  og  takkede  Odense 
Grens  Medlemmer  for  deres  Hjælp.  Endvidere  havde  Søstrene  i 
Odense  lavet  adskillige  dejlige  Madkurve,  som  Brødrene  fik  Lov  til 
at  købe  og  dele  med  den  Søster,  der  havde  lavet  den.  Dette  viste  sig 
at  være  en  god  Idé,  og  mange  gode  Madkurve  blev  solgt  og  nydt 
tilligemed  Drikkevarer,  som  der  var  Anledning  til  at  købe.  Festen  var 
vellykket  og  til  Stede  var  ca.  43  Personer. 

Odense  Gren  er  glad  ved  og  stolt  over  at  kunne  sende  denne  unge 
Mand  ud  paa  Mission,  og  den  nedbeder  Herrens  Velsignelse  over  ham 
og  haaber,  at  han  maa  være  til  Velsignelse  for  de  Mennesker,  han 
kommer  i  Berøring  med. 

Den  15.  April  Kl.  lå  foretog  de  Unge  i  Odense  Gren  en  Cykletur 
til  Langesø.  Cykler  og  Bagage  blev  anbragt  i  „Komigen"  Kro,  hvor- 
efter Eftermiddagen  tilbragtes  ved  den  smukt  beliggende  Langesø 
Sø,  hvor  der  blev  Anledning  til  en  Del  Fotografering  og  Morskab. 

Efter  at  have  beset  en  ved  Søen  højtliggende  Kirke  tog  man  til- 
bage til  Kroen,  hvor  man  spiste  de  medbragte  Madpakker.  Førnævnte 
Kro  vil  huskes  af  de  Søstre  og  Brødre,  som  var  i  Odense  til  Ung- 
domsstævnet  1937.  Efter  endt  Spisning  og  Leg  foregik  Hjemturen, 
hvorefter  Deltagerne  skiltes  med  endnu  et  Minde  om  en,  trods  Vejret, 
vellykket  Tur. 

Distriktskonferencen  i  Odense  begyndte  Søndag  den  10.  April  med 
Præstedomsmøde  Kl.  9.  Præsident  Mark  B.  Garff  talte  opbyggende 
til  de  tilstedeværende  Brødre.  Kl.  10  afholdtes  Søndagsskolen  under 
Ledelse  af  1.  Raadgiver  Br.  Jørgen  Hansen,  der  blev  udført  et  ud- 
mærket Program,  hvori  bl.  a.  blev  givet  2»/2  Minuts  Taler  af  Børnene, 
som  ogsaa  sang  smukt.  Præsident  f.  H.  B.,  Br.  Bregentoft  talte  til 
Søskende,  og  til  Slut  talte  Præsident  Mark  B.  Garff. 

Kl.  2  forsattes  Konferencen  med  Vidnesbyrdmøde,  hvori  først  Kir- 
kens Præsidentskab  blev  foreslaaet  og  opholdt  i  deres  Embeder,  og 
hvorefter  Søskende  bar  deres  Vidnesbyrd. 

Kl.  7'/>  afholdtes  et  stort  offentligt  Møde,  følgende  Program  blev 
udført  med  Taler  holdt  af  Br.  Jørgen  Christensen,  Br.  Bregentoft, 
fra  København,  Ældste  Aksel  Mathiesen,  ind  imellem  en  Solosang  af 
Str.  Eleonora  Jørgensen,  dernæst  en  Tale  af  afløste  Missionær,  Æld- 
ste Figat  H.  Breum  og  til  Slut  af  Præsident  Mark  B.  Garff.  Salen  var 
fyldt  til  alle  Møderne  og  en  god  Aand  var  til  Stede,  saa  at  alle  Sø- 
skende følte  sig  opbyggede  og  lykkelige. 

KØBENHAVN:  Tirsdag  den  19.  April  1938  fejrede  Broder  og  Søster 
Einar  Hansen  deres  Sølvbryllup.  Parret  er  meget  kendt  indenfor  Gre- 
nen og  har  taget  aktiv  Del  i  Kirkens  Arbejde  siden  deres  Indlemmelse 
i  Kirken.  Broder  Hansen  er  Forstander  for  Søndagsskolen  og  Søster 
Hansen  1.  Raadgiver  i  Den  kvindelige  Hjælpeforenings  Bestyrelse.  Vi 
ønsker  dem  en  lys  og  lykkelig  Fremtid. 

AALBORG:  Søndagsskolen  i  Aalborg  afholdt  Fredag  den  25.  Marts 
en  ualmindelig  vellykket  Fest.  Efter  at  Sangen  „Vi  glædes  og  fry- 
des" var  afsunget  og  Bøn  af  Broder  Jens  Olsen,  bød  Søndagsskole- 
forstander Andreas  iFristrup  Velkommen.  Der  blev  udført  et  udmær- 
ket Program  bestaaende  af  Musik,  Sang  og  Sketch,  der  høstede  for- 
tjent Bifald.  Derefter  serveredes  forskellige  Forfriskninger.  Anden 
Afdeling  af  Programmet  indlededes  med  et  fortræffeligt  Skuespil 
„Othello  fra  [ Provins",  der  gjorde  mæglig  Lykke  De  130  Tilstede- 
værende følte  sig  vel  betalt  for  det  udførte  Program,  og  paa  sam- 
me Tid  kom  der  et  ganske  pænt  Overskud  til  Søndagsskolens  Ar- 
bejde. 

AALBORG:  Ved  en  Forglemmelse  er  der  ikke  før  nu  blevet  Plads  til 
en  Omtale  af  Missionærforeningens  Fest  i   Aalborg. 

Festen  lededes  af  Ældste  Holger  A.  Jørgensen,  og  Programmet 
var  af  saavel  alvorlig  som  fornøjende  Karakter,  og  de  100  Tilhørere 
gav  deres  anerkendende  Bifald  til  Kende  efter  hvert  Nummer. 

Den  kvindelige  Hjælpeforening  forestod  Serveringen  af  Forfrisk- 
ninger, og  Festens  økonomiske  Udbytte  var  udmærket. 

Alle  de,  der  assisterede  og  de  Tilstedeværende  takkes  for  velvillig 
Støtte. 

ESBJERG:  Broder  Christian  Peter  Frederiksen,  født  i  Viborg  den 
19.  Febr.  1881,  og  Præst  i  det  Aaronske  Præstedømme,  døde  af 
Hjertealmmelse  paa  Kommunens  Sygehus  i  Esbjerg  den  9.  April 
1938  og  blev  begravet  fra  Kapellet  i  den  nye  Kirkegaard  Langfredag 
Eftermiddag  Kl.  13. 

Hans  efterladte  Familie  bestaar  af  seks  Sønner,  som  allesammen 
bor  i  Esbjerg.  Broder  Frederiksen  har  været  aktiv  i  det  genealogiske 
Arbejde. 


Ø'oraarskonferencen  i  Ssbjerg. 


Konferencen  i  Esbjerg  strakte  sig  over  1.,  3.  og  4.  April  og  ind- 
lededes som  sædvanlig  med  Afholdelsen  af  en  stor  Koncert  under 
Ledelse  af  Ældste  J.  Newel  Christensen  og  med  Str.  Kåty  Christen- 
sen som  Organist.  —  Korets  første  Numre  var:  „Lover  Gud  med  Ju- 
belsang" —  „Der  staar  et  Slot  i  Vesterled"  og  „O,  min  Fader";  der- 
næst fulgte  to  skønne  Violinnumre  udført  af  Ældste  Edward  Larsen: 
Chopins  Nocturne,  Opus  9,  Nr.  2  og  Nevins:  Narcissus.  Koret  fort- 
satte med:  „Se,  jeg  staar  ved  Døren"  —  „For  dig,  oh  Gud"  og  „Jeg 
har  læst  om  et  underfuldt  Rige",  i  denne  blev  Sopransoloen  smukt 

udført  ved  Str.  Birgitte  Løvendahl.  Den  gode  Missionærkvartet,  som 
Esbjerg  er  saa  heldig  at  have,  og  som  bestaar  af  de  4  Ældster:  L. 
Stens  Christensen,  J.  Newel  Christensen,  Don  A.  Jensen  og  Edwin 
Shipp,  gav  to  udmærkede  Numre:  „The  holy  hour"  og  „Pandeka'er". 
To  yderst  forskellige  Numre,  men  begge  lige  godt  og  fint  udført. 
Efter  dette  fulgte  en  Klaver-Duet  ved  J.  Newel  Christensen  og  Peder 
Olsen:  „Opfordring  til  Dans"  og  „An  der  schonen,  blauen  Donau". 
Præsident  Shipp  præsenterede  Dirigenten  og  Organisten  for  Forsam- 
lingen og  overbragte  dem  en  yderst  velfortjent  Tak  for  det  store 
Arbejde,  de  har  nedlagt  for  Esbjergs  Kor.  Tiden  blev  derefter  over- 
givet til  Præs.  Garff,  der  talte  fængslende  til  de  mange  Søskende  og 
Venner,  der  var  forsamlede.  Korets  sidste  Nr.  var:  „Vaagn  op,  I 
Sjæle",  „Esbjergsangen"  og  „Carry  on".  Koncerten  var  vellykket  og 
udmærket  i  alle  Retninger  og  lovede  godt  for  Konferencens  videre 
Forløb.  Tilstede  var  87  Venner  og  ca.  50  Søskende. 

Søndag  Fmd.  Kl.  9  afholdtes  der  Præstedomsmøde  under  Ledelse 
af  Distriktspræs.  Shipp.  Og  Præstedømmets  Medlemmer  modtog 
mange  værdifulde  og  inspirerende  Raad  gennem  dette  Møde.  — 
Søndagsskolen,  fulgte  Kl.  10  og  var  ogsaa  meget  inspirerende  for 
alle  de,  der  var  til  Stede.  De  smaa  Børn  var  villige  og  flinke  baade 
til  Sang  og  Tale,  og  mange  Beviser  paa  Søndagsskolens  Gavn  og 
store  Indflydelse  paa   Børn   og  Voksne  blev  givet  under   dette  Møde. 

Kl.  14  samledes  Søskende  og  Venner  atter  for  at  overvære  Faste- 
mødet. Dette  Mødes  store  Betydning  og  den  Inspiration,  der  følger 
gennem  de  forskellige  Søskendes  ydmyge  Vidnesbyrd  kan  ikke  be- 
skrives, men  Guds  Aand  var  i  rigelig  Maal  tilstede.  Fastemødet  over- 
væredes af  40  Søskende  og  5  Venner. 

Søndagens  sidste  Møde  blev  afholdt  Kl.  19,30  under  Distriktspræs. 
Shipps  Ledelse.  Som  under  det  tidligere  Forløb  af  Konferencen  var 
Guds  Aand  tilstede  blandt  Forsamlingen,  og  ingen  gik  fra  Mødet 
uden  at  have  modtaget  noget,  der  kunde  hjælpe  dem  frem  her  i  Li- 
vet og  frem  i  Arbejdet  i  Herrens  Vingaard.  Aftenens  Talere  var 
Ældste  Stens  Christensen,  der  talte  over  Emnet:  Den  sande  og  le- 
vende Gud";  —  Ældste  E.  Larsen  holdt  den  anden  Tale,  derefter 
fulgte  Distriktspræs.  Shipp,  der  var  blevet  givet  Emnet:  „Hvad  er 
Mormonismen?"  Den  sidste  Taler  var  Præsident  Mark  B.  Garff,  der 
som  sædvanlig  forstod  at  fængsle  enhver  Interesse. 

Den  kvindelige  Hjælpeforening  afholdt  deres  Bazar  Mandag  den 
4.  April.  En  udmærket  og  vellykket  Bazar,  der  tjente  Foreningen  til 
Ros.  Særlig  bemærkelsesværdig  ved  Bazaren  var  Talen  ved  Str. 
Selma  Pedersen:  „Hvad  bør  den  kv.  Hj.  være  for  Grenen?"  —  Kla- 
varsoloen  ved  Peder  Olsen  —  Talen  holdt  af  Str.  Petrine  Nielsen: 
„Hvad  bør  kristne  Forældre  lære  deres  Børn?"  —  Den  fine  Missions- 
kvartet,  Præs.  Garffs  Tale  og  Br.  Edward  Larsens  smukke  Violin- 
solo. Efter  Programmet  blev  der  holdt  en  munter  Auktion  over  de 
forskellige  Haandarbejder  og  Gaver  —  og  senere  hen  paa  Aftenen 
blev  der  solgt  Forfriskninger.  Resten  af  Aftenen  gik  med  Leg,  og 
alle  var  muntre  og  i  godt  Humør. 

Konferencen  begyndte  og  endte  godt.  Esbjerg's  Foraarskonference 
bragte  mange  gode  og  vidunderlige  Raad  og  Formaninger  til  'dem, 
der  overværede  de  forskellige  Møder,  og  opmuntrede  Søskende  og 
Venner. 


Arbejde  er  en  herlig  Modgift  mod  Syndens  Smitte.  Det 
er  Fader  til  mange  Dyder  ligesom  Lediggang  til  alle 
Laster. 

Baustain. 

%il  SWov. 

Mor  —  hvor  klinger  det  blødt  —  dit  Navn, 

en  Verden  af  Ømhed  det  bringer, 

du  er  for  hver  Sjæl  den  sikreste  Havn, 

en  Beskytter  paa  Kærligheds  Vinger, 

du  er  for  en  vordende  Ungdom  stor 

den  bedste,  den  kærligste  Mor. 

Mor  —  mine  Tanker  er  hos  dig  i  Dag, 
jeg  føler  dig  tæt  ved  min  Side, 
aah  —  husker  du  Mor  —  naar  tilsammen  vid  sad 
og  du  talte  om  Englene  blide, 
jeg  føler  mig  hensat  ved  Barndommens  Dør 
og  nyder  de  Stunder  som  før. 

Mor  —  kan  du  huske,  du  sagde  til  mig 

min  Dreng  vær  ærlig  i  alt, 

da  blir  din  Belønning  paa  Livets  Vej 

i  Form  af  Velsignelser  talt, 

de  Ord,  lille  Mor,  jeg  glemmer  dem  ej, 

de  fører  ad  Sandhedens  Vej. 

Mor  —  jeg  vil  komme  til  dig  som  før, 
jeg  vil  dele  med  dig  min  Glæde, 
min  Sorg,  lille  Mor,  skal  være  en  Dør, 
gennem  hvilken  jeg  lutret  maa  træde, 
oh,  lær  mig  at  tilgive  alt  her  paa  Jord 
jeg  ved  du  kan,  lille  Mor. 

En  Dag  kun  —  blandt  mange, 
SWors  Dag  blev  den  kaldet, 
en  9\ior,  mange  gange 
er  i  Tanker  mig  faldet, 
saa  mange  SMinder 
der  lokker  og  drage 
,  tilbage  til  Barndommens  lyse  Dage, 
gid  hver  Dag  maa  blive  en  9Wors  Dag  for  mig 
*  aah  bare  jeg  dog  kunde  gengælde  dig 
alt  hvad  du  har  givet  mig  —  Kærlighed  —  Livet 

jeg  elsker  dig. 

{Richard  SYielsen. 
Olaf  Mortensens  Bogtrykkeri 


